

A projekt, a Pest megye Területfejlesztési Koncepciója 2014-2030 és Pest megye Területfejlesztési Programja 2014-2020 megvalósításához nyújtandó célzott pénzügyi támogatás keretében valósul meg, 35,5 millió forint támogatás segítségével.

A projekt alapvető célja pályázó a meglévő egészségház bővítését tervezi 2 db védőnői szobával és a szükséges kiegészítő helységekkel együtt. Az elmúlt 5 évben az épületeken semmilyen felújítás nem történt. A bővített épület bruttó alapterülete: 384,99m2. A bővített rész vonatkozásában a terveknek megfelelően alapozás, falazás, a nyílászárók elhelyezése, tetőfedés, az épület külső-belső vakolása, burkolása, az elektromos, víz és fűtésrendszer kiépítése kerül megvalósításra. Megvalósul az épület komplex akadálymentesítése. A bővített épületrészbe való bejutáshoz a meglévő fogorvosi rendelő bejáratát használjuk fel. A bővített védőnői részbe, a meglévő épületből az elbontásra kerülő női, férfi WC előterén keresztül érünk be. A fogorvosi rendelőhöz szükségszerűségből kialakítandó akadálymentesített WC-blokk, a bővített épületrészben kerül elhelyezésre, váróból megközelítve. A személyzeti WC blokkot a váróból lehet megközelíteni. A védőnői rendelő, és a védőnői munkaszoba egymás mellett kerül elhelyezésre. A személyzeti WC blokk mellett kerül kialakításra a „betegek számára fenntartott ” WC blokk, előtéren keresztül, váróból megközelítve. A takarítószer-és eszköz tároló, a meglévő kazánhelyiségben lesz kialakítva. A megvalósítást követően az egyik védőnői szoba esetenként szűrővizsgálatok elvégzésére, csoportos kismama felkészítők tartására is helyt adhat, ezáltal az szoba multifunkciós helyiségként is szolgálva. Általános cél, az egészségügyi alapszolgáltatások vonzóvá tétele az infrastruktúrafejlesztéssel és a munkafeltételek minőségének javításával. A projekt hozzájárul az esélyegyenlőség elveinek érvényesüléséhez, a fogyatékossággal élő és megváltozott munkaképességű emberek egészségügyi alapellátáshoz való akadálymentes hozzáféréséhez.

Projektazonosító: PM\_EUALAPELLATAS\_2017/54

Támogató: Pénzügyminisztérium

Megvalósítás helye: 2337 Délegyháza, Rákóczi utca 8.

Projekt megvalósítás kezdő napja: 2018. év 04. hó 15. nap.

Projekt megvalósítás záró dátuma: 2018. év 11. hó 15. nap.

További információ kérhető: Csikós-Papp Mónika

Telefonszám: +36204713030

E-mail: papp.m.katalin@gmail.com

2018.04.25

Sajtóközlemény

**a délegyházi egészségházban megkezdődik a fejlesztés**

**A projekt alapvető célja egy egészséges, motiváló környezet megteremtése. A projekt keretében az Egészségház felújítására kerül sor.**